188 



115. 



Fautori suo Optimo 

 S. P. 



loannes Bartsch. 



Si vales bene est. Fui in societate apud D. Lawsonum elapsa die, 

 vbi referebam iusso tuo, Te petiisse Amstelaedamum. Gronouius narrauit 

 se vidisse litteras Dni Scheuchzeri, qui optimam de systemate tuo tulit 

 sententiam, ipsi vero quaedam adhuc a Te discutienda superesse dubia 

 in lapidum dispositione, qua occasione multa de lapidibus locuti sunt, 

 dubitarunt tandem eorum examen non nisi chemicum restare, vt in or- 

 dines suos disponerentur, neutiquam autem sufficere in hoc regno quali- 

 tates visibiles, quibus obediunt regna reliqua duo. Ego tamen ignarus 

 dubitaui maxime, num iuste, an minus iuste, iudices ipse. Interim certa- 

 runt D. Lawsonus et D, Sohlberg 6 Lagenis vini de vocabulo quodam 

 in epistola Boerhauii ad Te data. Swammerdammii vitam summo cum 

 oblectamento perlego, maxime placuit mihi is locus, quo narratur, Patrem 

 ipsi nihil voluisse praebere alimenti amplius, nisi ab eiusmodi nugis, 

 Insectorum puta, examine, disisteret. En Titulum Florae, in quo circa 

 externum habitum, quae Tibi displiceant, moneas, rogo enixe. Gorrigas 

 praeterea plagulam, quae exbibet prolegomena. Vtrumque transmitte 

 quantocyus. Vale. Dab. die (J. 



Linn. Soc, Vol. I: 420. Troligen skrifvet Måndagen den 4 Febr. 1737. 



116. 



Fautori suo Optimo 

 S. P. 



loannes Bartsch. 



Ex prolegom. supersunt haec dubia. § 14. recenses plantas in al- 

 pibus Lapponicis nascentes, quae quoque reperiuntur in Helueticis, his 

 adnumeras quoque § 88. 89. 115. 283. 291. 355. 359. 

 In Spitzbergensibus § 178. 283. 

 In monte Baldo % 245. 



Haec omnia loca reuolue, an sese ita habeant, de reliquis ex 

 citationibus Tuis certus sum. 



